**ՀԻՄՆԱՎՈՐՈՒՄ**

**««ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՈՒ ՊԱՏՄԱԿԱՆ ՄԻՋԱՎԱՅՐԻ ՊԱՀՊԱՆՈՒԹՅԱՆ ԵՎ ՕԳՏԱԳՈՐԾՄԱՆ ՄԱՍԻՆ», «ՔԱՂԱՔԱՇԻՆՈՒԹՅԱՆ ՄԱՍԻՆ», «ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՆԵՐՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ» ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

1. **Ընթացիկ իրավիճակը և իրավական ակտերի ընդունման անհրաժեշտությունը.**

«Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» տեքստում օգտագործվում է «արգելոց» բառը ինչը չի համպատասխանում միջազգային տերմինաբանությանը:

Նախատեսվում է «արգելոց-թանգարան» եզրույթը փոխարինել «հնավայր-թանգարան» եզրույթով: Աշխարհում նմանատպ ինստիտուցիոնալ միավորները կոչվում են հնագիտական վայր՝ Archeological site, որն ուղղակիորեն բխում է վերջիններիս կառավարման և պահպանության կարգավիճակից:

Արդի հայերենի բացատրական բառարանում (1976) «հնավայր» բառը սահմանված է որպես «1. հնությունների՝ հին հուշարձանների վայր, 2. Հնագիտական պեղումների վայր»,

Միաժամանակ Ժամանակակից հայոց լեզվի բացատրական բառարանում «արգելոցը» բառը սահմանվում է որպես «արգելավայր», վերագրվում է բնության հատուկ պահպանության տարածներին և ենթադրում է «արգելելու, սահմանափակելու» կառավարման կարգավիճակ:

«Պատմության և կուլտուրայի հուշարձանների պահպանության և օգտագործման մասին» Հայկական ՍՍՀ օրենք, որը ընդունվել է 1978 թ., առաջին անգամ սահմանում է «պատմակուլտուրական արգելոցներ» տերմինը, որը հիմքում ուներ բնության արգելոցների օրինակը:

 Հաշվի առնելով, որ պատմամշակութային արգելոց-թանգարանները դասվում են թանգարանային կառավարման ինստիտուցիոնալ շրջանակին, և ըստ այդմ ենթադրում են համապատասխան պահպանության, սոցիալ-կրթական և մասնակցային միջավայրի ստեղծում, նպատակահարմար է համարվում դրանք վերանվանել «հնավայր-թանգարան»:

Ներկայում համաձայն «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» ՀՀ օրենքի (այսուհետ Օրենք) և Պատմության և մշակույթի անշարժ հուշարձանների պետական հաշվառման, ուսումնասիրման, պահպանության, ամրակայման, նորոգման, վերականգնման և օգտագործման կարգը հաստատելու մասին որոշման N 438 կարգի (այսուհետ Կարգ) դրույթներով հուշարձանների վերականգնման թույլտվություններ տրամադրելու վերաբերյալ ձևակերպումները անորոշ են և հակասական են մեկնաբանվում, ինչը լուրջ խոչընդոտ և ռիսկեր է առաջացնում հուշարձանների վերականգնման ու պահպանության համար:

Օրենքի 9-րդ հոդվածի համաձայն` **Լիազոր մարմինը** «դ) իր իրավասության սահմաններում իրականացնում է պետական սեփականություն համարվող և չօգտագործվող հուշարձանների տնօրինումը, կատարում դրանց ամրակայման, վերականգնման և բարեկարգման աշխատանքները.,, համաձայն 30-րդ հոդվածի՝ «Հուշարձանների ամրակայման, նորոգման և վերականգնման աշխատանքներն իրականացվում են **լիազորված մարմնի թույլտվությամբ և վերահսկողությամբ****:**

Կարգի 75-րդ կետի համաձայն` «Հանրապետական նշանակության հուշարձանների ամրակայման, նորոգման և վերականգնման աշխատանքները կատարվում են լիազորված մարմնի համաձայնությամբ և վերահսկողությամբ:

Տեղական նշանակության հուշարձանների ամրակայման, նորոգման և վերականգնման թույլտվություն սահմանված կարգով տալիս է պետական կառավարման տարածքային կամ տեղական ինքնակառավարման մարմինը՝ նախապես համաձայնեցնելով լիազորված մարմնի հետ:

Վերոգրյալից հետևում է, որ տեղական և հանրապետական նշանակության հուշարձանների դեպքերը տարբեր են և վերջինի դեպքում թույլտվություն չի տրամադրում տեղական ինքնակառավարման մարմինը, ինչը սակայն անհասկանալի և անորոշ ձևակերպում ունի:

Օրենքի 9-րդ հոդվածի համաձայն լիազորված մարմինը՝ «թույլտվություն է տալիս հուշարձանների հետախուզման և պեղման աշխատանքների համար (ինչը հանդիսանում է նախագծման և շինարարկան աշխատանքների մաս՝ քանդման ու ամրակայաման աշխատանքների առումով):

ՀՀ Մշակույթի նախարարի 16.07.2009 թ. N 414-Ա հրամանով հաստատված է Հայաստանի Հանրապետության Մշակույթի նախարարության կողմից տրվող Պատմության և մշակույթի անշարժ հուշարձանների վերականգնողական աշխատանքների թույլտվության ձևը:

Վերոնշյալ հակասությունների արդյունքում լուրջ խնդիրներ են առաջանում մասնավորապես`

Համայնքների կողմից (հիմնականում գյուղական համայնքներում), ի թիվս այլ հուշարձանների պահպանության հետ կապված խնդիրների, տարաբնույթ մեկնաբանման հետևանքով խոչընդոտներ են ստեղծվում հուշարձանների վերկանգնման նախագծման առաջադրանքների, շինթույլտվությունների տրամադրման և շինարարական աշխատանքների իրականացման ինչպես նաև ռիսկային է մասնագիտական անբավարար գիտելիքներ ունենալը՝ պատմամշակութային հուշարձաններին անդառնալի հետևանքներ պատճառելու առումով:

Ստեղծվում են խնդիրներ Լիազորված մարմնի գործունեության համար, չհիմնավորված երկարատև փաստաթղթաշրջանառության անհրաժեշտություն (որպես կանոն հուշարձանների վերականգնումը ծայրահեղ հրատապություն է պահանջում)` արդյունքում ժամանակի և մարդկային ռեսուրսի վատնում խնդրի ոչ պարտադիր լուծմամբ, տարբեր սուբյեկտների հետ միջնորդավորված փոխհարաբերություններ, և այլն:

1. **Առաջարկվող կարգավորման բնույթը.**

Վերոնշյալ խնդիրներից խուսափելու համար անհրաժեշտ է հստակեցնել Օրենքում անորոշ ձևակերպումները ու սահմանել Լիազոր մարմնի կողմից պատմության և մշակույթի հուշարձանների ամրակայման, նորոգման, վերականգնման, փոփոխման, տեղափոխման համար ճարտարապետահատակագծային առաջադրանքների ու շինարարության թույլտվությունների տրամադրման դեպքերը։

Հաշվի առնելով ոլորտի յուրահատկությունը՝ առաջարկվում է հստակեցնել և Լիազորված մարմնի կողմից ճարտարապետահատակագծային առաջադրանքներն ու շինարարության թույլտվությունները տրամադրել միայն Հայաստանի Հանրապետության պետական սեփականություն համարվող և օտարման ոչ ենթակա հնագույն, հին և միջնադարյան ժամանակաշրջանների պատմության և մշակույթի հուշարձանների համար:

Առաջարկվող հուշարձանների ցանկը սահմանված է Հայաստանի Հանրապետության պետական սեփականություն համարվող և օտարման ոչ ենթակա պատմության և մշակույթի անշարժ հուշարձանների մասին ՀՀ օրենքով:

Նույնական է նաև միջազգային օրենսդրական դաշտը՝ (Ֆրանսիա, Իտալիա, Ռուսաստան)։

Ֆրանսիայում և Իտալիայում հուշարձանների վերականգնման համար շինարարական թույլտվությունները սովորաբար տրվում են ժառանգության պահպանման համար պատասխանատու համապատասխան պետական մարմինների կողմից:

Ֆրանսիայում Մշակույթի նախարարությունն իր տարածաշրջանային տնօրինությունների միջոցով (Directions Régionales des Affaires Culturelles - DRAC) կենտրոնական դեր է խաղում հուշարձանների և ժառանգության վայրերի վերականգնման համար թույլտվությունների տրամադրման հարցում: Տեղական իշխանությունները, ինչպիսիք են քաղաքապետարանները և տարածքային կառավարությունները, նույնպես կարող են ներգրավվել թույլտվության գործընթացում, ավելի փոքրամասշտաբ կամ տեղական նշանակության ծրագրերի համար: Ֆրանսիայում հուշարձանների վերականգնման համար շինարարական թույլտվությունների տրամադրումը կարգավորվում է ժառանգության օրենսգրքով (Code du Patrimoine) և այլ համապատասխան կանոնակարգերով:

Իտալիայում հուշարձանների վերականգնման համար շինթույլտվությունների տրամադրման պատասխանատվությունը հիմնականում պատկանում է տեղական Վերահսկողություններին (Soprintendenze), որոնք մշակութային ժառանգության և գործունեության նախարարության մասնաճյուղերն են: Վերահսկիչ մարմինները պատասխանատու են իրենց իրավասությունների շրջանակներում մշակութային ժառանգության վայրերի պահպանության, պահպանման և վերականգնման վերահսկման համար: Կախված հուշարձանի նշանակությունից և վերականգնման ծրագրի շրջանակից՝ թույլտվությունները կարող են պահանջել նաև ավելի բարձր մակարդակի մարմինների հաստատում, ինչպիսիք են՝ Մշակութային ժառանգության և գործունեության նախարարության տարածքային կամ ազգային գրասենյակները: Իտալիայում հուշարձանների վերականգնման համար շինարարական թույլտվությունների տրամադրումը կարգավորվում է Մշակութային ժառանգության և լանդշաֆտի օրենսգրքով (Codice dei Beni Culturali e del Paesaggio) և այլ համապատասխան օրենսդրությամբ:

Ավստրիայում ոլորտը կառավարում է Ազգային ժառանգության գործակալությունը (National Heritage Agency (Bundesdenkmalamt)), որը ունի տարածքային ստորաբաժանումներ Ավստրիայի ռեգիոններում և տալիս է նախագծային առաջադրանք և շինարարության թույլտվություն։

1. **Կարգավորման նպատակը, ակնկալվող արդյունքը.**

Նախագծի ընդունումը թույլ կտա սահմանել Լիազորված մարմնի կողմից ճարտարապետահատակագծային առաջադրանքների ու շինարարության թույլտվությունների տրամադրման դեպքերը:

Հստակեցումը չի նախատեսում գործառույթների ավելացումներ մինչ այժմ Լիազոր մարմնի կողմից իրականացվող գործառույթներում և տրամադրած թույլտվություններում, ինչպես նաև չի առաջացնում լրացուցիչ ռիսկեր, իսկ նույնանման կարգավորում` այսինքն ոլորտային Լիազոր մարմնի կողմից նախագծման և շինարարության թույլտվությունների տրամադրման կարգ ՀՀ օրենսդրությամբ սահմանված է նաև Հատուկ նշանակության հողերում (հուշարձանների դեպքում Հատուկ պահպանվող հողեր են) տրամադրվող թույլտվությունների համար:

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ կրթության, գիտության, մշակույթի և սպորտի նախարարության կողմից:

1. **Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում փոփոխությունները․**

Նախագիծը պետական և համայնքային բյուջեներում եկամուտներ և ծախսեր չի առաջացնում:

1. **Կապը ռազմավարական փաստղթղթերի հետ․**

Նախագծի ընդունումը չի բխում ռազմավարական փաստաթղթերից: